কমলাপুর স্টেশনে গিয়ে স্বীকার হলাম আরেক বিড়ম্বনার। বের হওয়ার সময় টিকিট না পেয়ে আমাকে নিয়ে যাওয়া হলো পুলিশ কন্ট্রোল রুমে। সেখানে টিকিট দেখাতে না পারায় আমার কাছে জরিমানা চাওয়া হলো ১ হাজার টাকা। তাদেরকে বুঝিয়ে বললাম আমি টিকিটের জন্য আপনাদের লোককে টাকা দিয়েছি। উনি আমাকে টিকিট দেওয়ার কথা ছিল। কিন্তু উনি আমাকে টিকিট দেয়নি। টাকা দিতে অস্বীকৃতি জানানোয় আমাকে জেলে দেওয়ার হুমকিও দিলেন। শেষ পর্যন্ত দরকষাকষি করে ৩০০ টাকায় রাজি হলাম। টাকা দিয়ে পুলিশের কাছে রশিদ চাইলে রশিদ লাগবেনা বলে জানান পুলিশ। তাকে বললাম সরকারি বাহন ব্যবহার করে এই টাকাটা যে আমি সরকারকে দিয়েছি সেটা কেমনে বুঝব? তিনি বললেন, ওটার আপনার দরকার নেই, আপনি এখন চলে যান। সময় কম ছিল বলে আর ঝামেলা না বাড়িয়ে সেখান থেকে চলে গেলাম।